ગુજરાતના લોકનૃત્ય ગરબાના તહેવાર નવરાત્રિમાં સતત ત્રીજા દિવસે પણ વડોદરામાં કોમી હિંસાનો હિચકારો યથાવત રહ્યો હતો. શનિવારે રાત્રે 8 વાગે તોફાનીઓએ પથ્થરમારો શરૂ કર્યો હતો. ત્યાર બાદ જગમલ પોળ ખાતે એક યુવાનનું 8.40 કલાકે સ્ટેબિંગ કરવામાં આવ્યું હતું. જેના પગલે પોલીસે હવામાં 8 રાઉન્ડ ગોળીબાર અને 25 ટીયરગેસ શેલ છોડવાની ફરજ પડી હતી. ત્યાર બાદ રાત્રે 11 વાગ્યાની આસપાસ નવાપુરાન માલી મહોલ્લામાં એક સાયકલ અને એક સ્કુટરને આગ ચાંપવામાં આવી હતી. ત્રીજા દિવસે પોલીસે 60 જણની અટકાયત કરી હતી. આ કારણે નવરાત્રિના તહેવારમાં સતત તણાવની સ્થિતિ જોવા મળી રહી છે.